৬২৭–৬২৯ পার্সি-তুর্কি যুদ্ধ
৬২৭-৬২৯ সালের পার্সি-তুর্কি যুদ্ধ ছিলো সাসানীয় সাম্রাজ্য এবং পশ্চিম তুর্কি খাগানাতের মধ্যে সংঘঠিত তৃতীয় যুদ্ধ এবং সর্বশেষ যুদ্ধ। পূর্ববর্তী দুটি যুদ্ধের মতো এ যুদ্ধটি মধ্য এশিয়ায় সংঘঠিত হয়নি, বরং দক্ষিণ ককেশাসে সংঘঠিত হয়েছিলো। ৬২৭ খ্রিষ্টাব্দে পশ্চিম গোকতুর্কের টং ইয়াবগু কাগান এবং বাইজেন্টাইন সাম্রাজ্যের সম্রাট হিরাক্লিয়াস এই যুদ্ধ শুরু করেন। তাদের বিরোধিতা করেছিলো আভারদের সাথে জোটবদ্ধ সাসানীয় পারস্যরা। যুদ্ধটি সর্বশেষ বাইজেন্টাইন-সাসানীয় যুদ্ধের পটভূমিতে লড়াই করা হয়েছিলো এবং এটি মধ্যপ্রাচ্যে ক্ষমতার ভারসাম্য পরিবর্তনকারী নাটকীয় ঘটনার (নাইনেভার যুদ্ধ, মুসলিমদের পারস্য বিজয়) পূর্বাভাস ছিলো।